Riaditeľstvo ZŠ

 V Moldave nad Bodvou, 18.01.2018

Vec : **Žiadosť**

Vážený pán riaditeľ, vážená pani riaditeľka !

Dovoľujeme si Vám týmto poskytnúť nasledovné informácie o novom študijnom odbore.

Na základe rozhodnutia ŠIOV-u v Bratislave naša škola ako jediná v Košickom a Prešovskom kraji sa od 01.09.2017 zúčastní na overovaní nového experimentálneho študijného odboru AGROMECHATRONIK. Ide o študijný odbor, ktorý pripravuje pre potreby praxe servisných technikov a obsluhu mechanizačných prostriedkov ovládajúcich základy konštrukcie strojov a zariadení používaných v poľnohospodárskej výrobe a súčasne aj základy z oblasti elektroniky. Vznik tohto študijného odboru inicioval Agrion - združenie dovozcov a výrobcov poľnohospodárskej techniky na Slovensku a to z dôvodu, že v  konštrukcii súčasných traktorov a poľnohospodárskej techniky je značné množstvo elektronických prvkov a systémov.

Uvedený študijný odbor je štvorročný a štúdium končí maturitou. Počas štúdia študent má možnosť získať vodičské oprávnenia skupín B,C1,T, zváračský a paličský preukaz a oprávnenia na obsluhu rôznych poľnohospodárskych strojov a zariadení. Študenti vykonávajú prax v moderných poľnohospodárskych podnikoch a farmách aj v zahraničí.

Vyučovanie tohto odboru bude prebiehať v slovenskom aj v maďarskom jazyku v dvoch paralelných triedach.

Pre študentov zo vzdialenejších sídiel od Moldavy nad Bodvou poskytujeme ubytovanie a stravovanie v našom školskom internáte v mieste školy.

Z vyššie uvedených dôvodov Vás týmto žiadame, aby ste informovali Vašich žiakov končiacich ročníkov o možnosti štúdia tohto študijného odboru.

**V prípade, ak plánujete stretnutie stredných škôl a rodičov ohľadom možností ďalšieho štúdia na stredných školách, prosíme Vás o informáciu, radi by sme sa takéhoto stretnutia zúčastnili.**

**Zároveň Vám oznamujeme, že dňa 6.marca 2018 (utorok) organizujeme Deň otvorených dverí na našej škole.**

 S pozdravom

 PaedDr. István Stefán

 riaditeľ školy